CELEX: 
Language: fi
Date: 2022-01-13 00:00:00
Title: KOMISSION TÄYTÄNTÖÖNPANOASETUS (EU) / , Euroopan meri-, kalastus- ja vesiviljelyrahaston perustamisesta ja asetuksen (EU) 2017/1004 muuttamisesta annetun Euroopan parlamentin ja neuvoston asetuksen (EU) 2021/1139 täytäntöönpanosta siltä osin kuin on kyse energiatehokkaiden teknologioiden määrittämisestä ja kalastusalusten normaalin pyyntiponnistuksen määrittämiseen käytettävien metodologisten tekijöiden täsmentämisestä

KOMISSION TÄYTÄNTÖÖNPANOASETUS (EU) …/…,
            
            
               annettu 13.1.2022,
            
            
               Euroopan meri-, kalastus- ja vesiviljelyrahaston perustamisesta ja asetuksen (EU) 2017/1004 muuttamisesta annetun Euroopan parlamentin ja neuvoston asetuksen (EU) 2021/1139 täytäntöönpanosta siltä osin kuin on kyse energiatehokkaiden teknologioiden määrittämisestä ja kalastusalusten normaalin pyyntiponnistuksen määrittämiseen käytettävien metodologisten tekijöiden täsmentämisestä
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon Euroopan meri-, kalatalous- ja vesiviljelyrahaston perustamisesta ja asetuksen (EU) 2017/1004 muuttamisesta annetun Euroopan parlamentin ja neuvoston asetuksen (EU) 2021/1139
                  1
                ja erityisesti sen 18 artiklan 5 kohdan,
            
            
               sekä katsoo seuraavaa:
            
            
               (1)Asetuksen (EU) 2021/1139 18 artiklan 1 kohdan mukaan Euroopan meri-, kalastus- ja vesiviljelyrahastosta voidaan myöntää tukea suurimmalta pituudeltaan enintään 24-metrisen kalastusaluksen päämoottorin tai apumoottorin korvaamiseen tai nykyaikaistamiseen.
            
            
               (2)Asetuksen (EU) 2021/1139 18 artiklassa tarkoitetulla tuella edistetään asetuksen (EU) 2021/1139 14 artiklan 1 kohdan b alakohdassa tarkoitettua erityistavoitetta lisätä energiatehokkuutta ja vähentää hiilidioksidipäästöjä korvaamalla tai nykyaikaistamalla kalastusalusten moottoreita.
            
            
               (3)Asetuksen (EU) 2021/1139 18 artiklan 5 kohdan toisen alakohdan a alakohdassa mainitaan uuden moottorin käyttämät energiatehokkaat teknologiat, ja on tarpeen yksilöidä sellaiset energiatehokkaat teknologiat, jotka edistävät hiilidioksidipäästöjen vähentämistä. 
            
            
               (4)Asetuksen (EU) 2021/1139 18 artiklan 5 kohdan toisen alakohdan c alakohdassa säädetään, että jäsenvaltion on mitattava, että uusi moottori päästää hiilidioksidia 20 prosenttia vähemmän tai käyttää polttoainetta 20 prosenttia vähemmän kuin korvattava moottori kyseessä olevan aluksen normaalissa pyyntiponnistuksessa.
            
            
               (5)Jäsenvaltion suorittamaa mittausta varten on tarpeen määritellä, mitä olisi pidettävä ”kyseessä olevan aluksen normaalina pyyntiponnistuksena” ottaen huomioon erilaiset kalastusalukset, niiden käyttämät kalastusmenetelmät, matkojen pituudet ja kuormitusasteet, jotka vaihtelevat eri aikoina ja jotka kaikki vaikuttavat hiilidioksidipäästöihin ja polttoaineenkulutukseen.
            
            
               (6)Tässä asetuksessa säädettyjen toimenpiteiden ripeän soveltamisen varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               (7)Tässä asetuksessa säädetyt toimenpiteet ovat Euroopan meri-, kalatalous- ja vesiviljelyrahaston komitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla 
               Uusien moottoreiden käyttämät energiatehokkaat teknologiat
            
            
               Asetuksen (EU) 2021/1139 18 artiklan 5 kohdan toisen alakohdan a alakohdan soveltamiseksi kalastusalusten uusien moottoreiden katsotaan käyttävän energiatehokkaita teknologioita, jos
            
            
               (1)ne käyttävät 
            
            
               (a)vetyä
            
         
         
            
               (b)ammoniakkia
            
            
               (c)polttomoottoria
            
            
               (d)polttokennoja
            
            
               (e)sähköä
            
            
               (f)sähkön ja polttomoottorin yhdistelmää (hybridi)
            
            
               (g)polttokennohybridiä,
            
            
               (2)ne on tyyppihyväksytty Euroopan parlamentin ja neuvoston asetuksen (EU) 2016/1628
                  2
                mukaisesti. 
            
            
               2 artikla 
               Kalastusalusten normaali pyyntiponnistus
            
            
               Asetuksen (EU) 2021/1139 18 artiklan 5 kohdan toisen alakohdan c alakohdan soveltamiseksi jäsenvaltioiden on tehtävä päätös sen kalastusaluksen, jolle tukea haetaan, normaalista pyyntiponnistuksesta seuraavien seikkojen perusteella:
            
            
               1)
                     kyseisen kalastusaluksen ominaisuudet ja kalastustapa;
            
            
               2)
                     tukihakemusta edeltävien kolmen kalenterivuoden aikana tehtyjen kymmenen edustavan kalastusmatkan keskiarvo; sekä 
            
            
               3)
                     käytetyt kalastusmenetelmät ja kyseisen kalastusaluksen merellä viettämä aika edustavien kalastusmatkojen aikana.
            
            
               3 artikla 
               Voimaantulo
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 13.1.2022
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 247, 13.7.2021, s. 1–49.
               
               
                  
                     (2)
                  
                        Euroopan parlamentin ja neuvoston asetus (EU) 2016/1628, annettu 14 päivänä syyskuuta 2016, liikkuviin työkoneisiin tarkoitettujen polttomoottoreiden kaasu- ja hiukkaspäästöjen raja-arvoihin ja tyyppihyväksyntään liittyvistä vaatimuksista, asetusten (EU) N:o 1024/2012 ja (EU) N:o 167/2013 muuttamisesta ja direktiivin 97/68/EY muuttamisesta ja kumoamisesta (EUVL L 252, 16.9.2016, s. 53).